बीवी प्रधान की भूमिका के लिए महेश भट्ट के दिमाग्ा में संजीव कुमार और अनुपम खेर का नाम प्रमुख रूप से था। संजीव कुमार की खूबी थी कि वे हर उम्र के किरदार को निभा ले जाते थे। महेश भट्ट इस भूमिका में बुजुर्ग कलाकार को लेने के पक्ष में नहीं थे। राजश्री की तरफ से दबाव था कि संजीव कुमार को फाइनल किया जाए। अनुपम खेर को युवा फिल्मकार महेश भट्ट से काफी उम्मीद थी। मगर जब उन्हें पता चला कि 'सारांश' के लिए संजीव कुमार का चुनाव हो गया है तो वे हताश हुए। उन्होंने दिल्ली लौटने का मन बना लिया था। फिर भी दिल्ली लौटने से पहले उन्होंने एक बार महेश भट्ट से मिलने और उन्हें राजी करने का प्रयास किया। उन्होंने सोच लिया था कि रोल तो ऐसे भी जा चुका है। वे महेश भट्ट को खरी-खोटी सुना कर मन की भडास निकाल लेंगे। उन्होंने आखिरी मुलाकात में महेश भट्ट की खूब लानत-मलामत की। उन्होंने कहा कि आप जैसे फिल्ममेकर भी स्टार के पीछे भागेंगे तो नई प्रतिभाओं का क्या होगा? आहत अनुपम खेर की बातों से महेश भट्ट द्रवित हुए। उन्होंने ताराचंद बडज़ात्या को बताया कि वे अनुपम खेर को चुन रहे हैं। खलबली सी मच गई। महेश भट्ट के फैसले ने सबको परेशान कर दिया।